Narf
Den Narf, gebuer als Francisco Xavier Pérez Vázquez de 24. Abrëll 1968 zu Silleda a Galicien a gestuerwen de 15. November 2016 zu Santiago de Compostela, och heiansdo als Fran Pérez ernimmt, war e spuenesche Sänger, Komponist a Gittarist.

An den 1980–90er Jore war de Pérez Member vu verschiddene Rockgruppen, ënner anerem der Band Os Quinindiolas. 1991 ass hien der Theatergrupp Chévere bäigetrueden, a spéider huet hien eng Solocarrière ugefaangen. De Museker huet fir den Theater, ënner anerem als Komponist ma och als Schauspiller aktiv geschafft. Am Ufank vun den 2000er Jore gouf hien och fir Cooperatioune mat Museker aus dem lusophonen Afrika an als de Grënner vun de Museksprojeten Aló Irmão an Tótem bekannt.

Seng Lidder waren op Galicesch. De Fran Pérez war een notabelen Aktivist vun der galicescher Kultur a Sprooch. Säin Haaptprojet "Narf" gouf als ee vun de gréissten Ierwe vun der galicescher Musek consideréiert.

No sengem Doud gouf zu Boiro 2017 eng Statu zu sengen Éieren opgeriicht. 2017 gouf den Narf posthum de Premio aRi[t]mar da Amizade Galego-Lusófona fir seng Kontributiounen zu der lusophon-galicescher Kultur ausgezeechent.

Soloalbumen 

 2004: Directo en Compostela
 2007: Tótem
 2013: Nas tardes escuras

Um Spaweck 

Gebuer 1968
Gestuerwen 2016
Spuenesch Gittaristen
Spuenesch Komponisten
Spuenesch Sänger